नई दिल्ली: बॉलीवुड अभिनेता सलमान खान (Salman Khan) ने हाल ही में 'बिग बॉस सीजन 12' का आगाज गोवा में किया, इसके अलावा अभिनेता फिल्म 'भारत' की शूटिंग में बिजी हैं. सलमान अक्सर अपने परिवार की तस्वीरें सोशल मीडिया पर साझा करते रहते हैं. शुक्रवार को अभिनेता ने अपने माता-पिता की एक तस्वीर जारी की है, जिसमें दोनों नातिन के साथ वक्त गुजार रहे हैं. सोशल मीडिया पर वायरल होती इस तस्वीर में एलिजा अग्निहोत्री (Alizeh Agnihotri) अपने नाना सलीम खान और नानी सुशीला चरक (अब सलमा खान) के साथ नजर आ रही हैं.